Χόβιγκ Ντεμιρτζιάν

Ο Hovig Demirjian (ελληνικά: Χόβιγκ Ντεμιρτζιάν, αρμενικά: Հովիկ Դեմիրճյան, γεν. 3 Ιανουαρίου 1989), πιο γνωστός ως Hovig, είναι Κύπριος τραγουδιστής με αρμενική καταγωγή. Εκπροσώπησε την Κύπρο στον Διαγωνισμό Τραγουδιού Eurovision 2017 και κατέλαβε την 21η θέση. Αυτή την περίοδο εργάζεται ως ραδιοφωνικός παραγωγός στον Kissfm 89 Cyprus. Του αρέσει να κάθεται δίπλα από τον Frank Ferre κατά τη διάρκεια της εκπομπής του.

Βιογραφία 
Ο Demirjian ή Demirdjian γεννήθηκε στις 3 Ιανουαρίου 1989 στη Λευκωσία της Κύπρου και έχει αρμένικη καταγωγή. Σπούδασε marketing και εργάστηκε στις επιχειρήσεις αλλά γρήγορα τα παράτησε για να γίνει τραγουδιστής. Έμαθε να παίζει κιθάρα και πιάνο και σπούδασε τζαζ και φωνητική. Το πρώτο μεγάλο του κατόρθωμα ήταν η δεύτερη θέση σε έναν μουσικό διαγωνισμό στη Λάρνακα. Έγινε ευρύτερα γνωστός στην Κύπρο με το ψευδώνυμο "Ο αγγελιοφόρος της μουσικής". Την 1 Ιουνίου 2009 κυκλοφόρησε το πρώτο άλμπουμ του "Δεν μου μιλάς αληθινά - η ιστορία έχει τελειώσει" με το όνομα Hovig, το οποίο συνοδεύτηκε από ένα μουσικό βίντεο ως προετοιμασία για το ελληνικό X Factor. Το τραγούδι γράφτηκε από την Αργυρώ Χριστοδουλίδου και η μουσική από τον Κώστα Βονιάτη.

Ελληνικό X Factor 
To 2009 o Demirjian συμμετείχε στον δεύτερο κύκλο του ελληνικού X Factor που προβλήθηκε από τον τηλεοπτικό σταθμό ΑΝΤ1. Συμμετείχε με το τραγούδι "Ποτέ" και μπήκε στην ομάδα των αγοριών 16-24 με καθηγητή τον Νίκο Μουρατίδη. Στην πρώτη ζωντανή εκπομπή τραγούδησε το "How to save a life" από τους The Fray και τη δεύτερη εβδομάδα είπε το τραγούδι "Μένω εκτός" της Ελευθερίας Αρβανιτάκη. Την τρίτη εβδομάδα των ζωντανών σόου τραγούδησε το "Unchain my heart" από τους Ray Charles και Joe Cocker και ακολούθησε το "You give love a bad name" των Bon Jovi την τέταρτη εβδομάδα. Την πέμπτη εβδομάδα ήρθε το "With a little help from my friends" από τους The Beatles. Συνέχισε με αρκετές ερμηνείες όπως τα "I can't get no satisfaction" των Rolling Stones, "Feel" του Robbie Williams, "You can leave your hat on" πάλι του Cocker και "It's a man's man's man's world". Στο 11ο ζωντανό σόου ερμήνευσε δυο τραγούδια : το "Που να 'σαι" του Αντώνη Ρέμου και το "Hello" του Lionel Richie. Κατέλαβε στην έβδομη θέση.

Μετά το X Factor 
Μετά το X Factor επέστρεψε στην Κύπρο όπου ανέπτυξε μια σόλο μουσική καριέρα. Κυκλοφόρησε διάφορα σινγκλς συμπεριλαμβανομένων των τραγουδιών "Ξανά" το 2010, "Μυστικά" το 2012 και "Εγώ για μένα" το 2013. Επίσης έκανε διεθνείς περιοδείες τραγουδώντας σε διάφορες συναυλίες στην Ελλάδα, τη Μέση Ανατολή και τη Ρωσία.

Διαγωνισμός Τραγουδιού Eurovision 
Μετά το ελληνικό X Factor, ο Demirjian διαγωνίστηκε για να εκπροσωπήσει την Κύπρο στον Ευρωπαϊκό Διαγωνισμό Τραγουδιού της Eurovision δυο φορές, το 2010 και το 2015. Το 2010 ήρθε τρίτος με το τραγούδι "Goodbye" και το 2015 ήρθε τέταρτος με το τραγούδι "Stone in a River".

Στις 21 Οκτωβρίου 2016, ο Demirjian ανακοινώθηκε πως ήταν η κυπριακή συμμετοχή στον Ευρωπαϊκό Διαγωνισμό Τραγουδιού της Eurovision 2017. Το τραγούδι του γράφτηκε από τον Σουηδό συνθέτη Thomas G:son. Το τραγούδι ονομάζεται "Gravity" και κυκλοφόρησε την 1 Μαρτίου 2017. Συμμετείχε στον πρώτο ημιτελικό του διαγωνισμού όπου κατετάγη 5ος και πέρασε στον τελικό.Στον τελικό κατέλαβε την 21η θέση παίρνοντας από κοινό και επιτροπές μόλις 65 βαθμούς 
Η συμμετοχή της Κύπρου στον τελικό του διαγωνισμού της Eurovsion:
ΑΝΑΚΑΤΕΥΘΥΝΣΗ

Δισκογραφία

Εξωτερικοί σύνδεσμοι
 Hovig Demirjian Επίσημη ιστοσελίδα
 Hovig Demirjian στο Facebook
 Hovig Demirjian στο Instagram
 Hovig Demirjian στο Internet Movie Database

Παραπομπές

Κύπριοι άνδρες τραγουδιστές
Διαγωνισμός Τραγουδιού Eurovision 2017
Αρμένιοι της Κύπρου